Er han ikke sød? Han hedder Jønne.
Alle pigerne er helt vilde med ham.
Nå... Det er nu svært at se af det billede.
Han er simpelthen så flot. Han bliver brugt som fotomodel.
Men det er nu kun noget, han gør for sjov.
- Det er en oppe fra gymnasiet? - Ja, han går på HF.
Han vil være fotograf. Han har selv et studio inde i byen.
- Hvad har han? Et studio? - Ja.
- Det hedder Star Studio. - Star Studio?
- Ja. Et atelier. - Nå, et atelier Ja, der kan man se.
- Ja, her er vi så med julegaverne. - Hej med jer.
- Sikke et sødt juletræ. - Ja, det fik vi i går.
Nå, hvordan har l det? Jeg tog sådan en lille buket juleroser med.
Tak skal du have.
- Hvor er alle de andre henne? - De har fået fri.
Det er kun mig, de har beholdt. Nej, hvor er de søde.
De er også valgt med omhu.
- Skal du ikke have overtøjet af? - Jo.
Jeg har ligget her i 87 dage, så nu har jeg snart tre-måneders jubilæum.
Ja, det burde vi jo fejre. Sparker han meget?
Det er mest herovre i højre side.
- Fik du købt det, jeg bad dig om? - Ja, næsten alt.
Og jeg fik en god gave til Mette. Du må godt tage den.
Den ligger i den hvide plasticpose.
Kan du ikke mærke det? Prøv herovre.
- Du må godt tage den op. - Nu?
Ja.
Hvad er det? Er det en malerrulle?
Ja. Så kan Mette jo hjælpe med til at lave barneværelse.
- Det er jeg søreme glad for. - Så har vi noget at lave i julen.
- Det var en god julegave. - Det er sådan en, jeg ønskede mig.
Gud, Lars, det var da hyggeligt sådan at komme og besøge mig.
- Og du har en pakke med. - Nej, det var sødt af dig.
- Skal jeg pakke den op? - Ja.
Du må først pakke den op, når du kommer hjem.
Nej, se nogle lækre chokoladeflasker. Det var søreme sødt af dig.
Jeg har også en gave til dig. Du skal åbne den nu.
Må vi se? Nej, hvor er den flot. Det var søreme en god gave.
Tak skal du have.
Jeg er lige ved at tabe halvdelen af mine pakker.
Ja, pas på med det.
Skal vi ikke tænde vores træ? Ellers havde jeg ikke behøvet pynte det.
Er du klar over, hvad klokken er? Den er 20 minutter i 12.
Det er da lige meget. Det er da stadigvæk juleaften.
- Du har glemt en stjerne. - Det gør da ikke noget.
- Den kan vi bare sætte på i morgen. - Stjernen er prikken over i'et.
- Du kan da tænde den i karnappen. - Ja
Du har nok fundet al julestadsen frem.
Ja, prøv lige at vende dig om.
Og så lige forfra.
Og så lige i profil.
Ja...Brede hofter og lidt mave. Sådan skal en mand se ud.
Ja, det er godt med dig...
Jeg kan også godt lide det på siden. Sådan lidt karamelrand.
Det er en atlet-fold.
Hvordan mon du ville se ud, hvis man kunne fjerne alle de brune pletter?
- Det er også en sød mund, du har. - Ja, den har du arvet.
- Men jeg har ikke arvet din næse. - Det er ellers en meget fin næse.
Jeg skal lige se noget...
Der er en eller anden skjult skønhed ved dig.
Ja...Der er noget dér.
Jeg gad vide, hvad der ville ske, hvis man kyssede dig midt på trynen.
Hvad mon du ville blive forvandlet til?
- Du kan jo prøve. - Nej...
Der er alt at vinde, intet at tabe.
- Nej, jeg tror ikke rigtig... - Nå...
Kan du sige be-be?
- Højt. - Be-be! Be-be!
- Tror du, jeg spiller hasard? - Ja, det er godt med dig.
Nej, skulle vi ikke synge en julesang?
Jeg ved altså ikke, hvad det er, men der er altså et eller andet ved dig.
Hvad er det nu, der er så morsomt?
Jeg er ked af at sige det...
...men du ligner altså en skrubtudse.
- Hvad ligner jeg? - Skrubtudse...
Nej, skal vi ikke slutte fred?
Jeg lover aldrig mere at sige, du ligner en skrubtudse.
Godt, så slutter vi fred.
- Tror du ikke på mig? - Nej, man kan aldrig vide.
Nu synes jeg også, vi skulle synge en julesang.
Hvad er det, du sidder med?
- Er det julegaven fra Lars? - Ja.
- Hvad er det for noget? - Et sølvhjerte.
- Nå, men det var da sødt af ham. - Mmm...
Hvad er der?
Ikke noget.
(faren skriver på skrivemaskine)
(det ringer på)
- Gud, hej. - Hej, hej.
(høj musik, snak og latter fra Mettes værelse)
(snak og latter)
- Goddag. Glædelig jul. - Ja, glædelig jul.
- Jeg hedder Jørgen. - Han bliver kaldt for Jønne.
Hvis jeg nu siger, jeg hedder Jørgen Kjær Knudsen, hvad hedder du så?
Hvad jeg hedder?
- Jamen, det hedder du da. - Jamen, det siger jeg jo også.
Hvis jeg siger, jeg hedder Jørgen Kjær Knudsen, hvad hedder så du?
Jørgen...Huitfeldt.
Åh, Jørgen Huitfeldt. Der kan man se.
Jørgen Hvidtfeldt, Jørgen Kjær Knudsen.
På den måde kan man skelne den ene Jørgen fra den anden.
Ja, det er jo ret smart. Det er det faktisk.
- Så vi fik besøg af en ny kavaler. - Hvordan var han?
Det ved jeg såmænd ikke.
Ud over at han hedder Jønne og kører med styrthjelm. Så de tog til byen.
- Hvad skulle de? - Ja, hvad ved jeg?
Lars var og spørge efter Mette. Jeg vidste ikke, hvad jeg skulle sige.
Hvad sagde du så?
At hun var i byen med Jønne. Det blev han vist ikke særlig glad for.
Sig mig, er du klar over, hvad klokken er?
Sagde du ikke, du ville være hjemme inden 12?
Mette, er du dårlig?
Er du syg?
Pyha...Sig mig, hvor meget har du fået at drikke?
Hvad, Mette?
Mette, du kan ikke ligge sådan. Du må have overtøjet af.
Kom nu, Mette.
Du kan også hjælpe lidt til selv.
Der er ikke noget at grine ad.
Kom nu i seng med dig. Kom nu, Mette.
Mette, kom nu...
Tag lige i din side.
Jeg har så ondt i hovedet. Især, når jeg bøjer mig ned.
Nej, det er ikke så mærkeligt.
- Nå, var det så et flot studio? - Ja, det tror jeg nok.
- Og så fik du noget at drikke? - Nej, jeg fik noget æggepunch.
Det er sådan noget likør eller sådan noget.
Gør jeg det galt?
Nå, der kommer Mini. Ja, så er freden forbi.
- Ja, det er mig. Maler I? - Vi skulle til det.
- Det skal da nok blive pænt. - Hvor skal I hen?
Vi skal hen og kælke i skoven. Jeg har lånt min lillebrors kælk.
- Vil du ikke med? - Nej, jeg skal hjælpe med at male.
- Det var da ærgerligt. - Har I set noget til ham kvæleren?
- Ham, der gemmer sig i folks skabe. - Nej, vi har ikke set nogen kvæler.
- Nu skal jeg nok lige se efter. - Det er godt. Tak skal du have.
Kan du ikke få fri, når det er sådan et godt vejr?
Når det er Drude, der spørger, så kan jeg ikke sige nej.
Nå, der var han heller ikke.
Nå, Drude, hvordan går det med digtningen?
- Har du skrevet nogle flere digte? - Ja, jeg har lavet tre.
- Jeg har lavet et, der rimer. - Lad høre.
Mennesker lutter tage i læ for sorg og regn
og vintermørke dage
Nå, men det lyder da lovende. Om end lidt pessimistisk.
Jeg har bare glemt slutningen.
...og vintermørke dage venter på en bus som gik.
Ja...
Det er Mini, der har lavet slutningen. For at være morsom.
Der er da ikke noget at være flov over. Den er søreme da god nok.
Hvordan går det ellers med jer? Kan I finde ud af det?
Det går da godt. Men vi har da også vores problemer.
Mini synes, det er på tide, vi går i seng sammen, og det synes jeg ikke.
Javel... Ja, der kan man se...
- Drude, kommer du ikke? - Jeg skal lige tale med din far.
Der er aldrig nogen, der har taget skade af at vente.
Men hvordan er det med jer? Er l begyndt at gå i seng med hinanden?
Der er nogen, der gør. Der er en, der bor sammen med en mand på 37 år.
Men det er ikke dem, vi kommer sammen med.
- Nå, I er mere uskyldige? - Ja. Endnu.
- Ham der Jønne, kender du ham? - Ja.
Hvad synes du om ham? Er han noget for Mette?
- Nej. - Han er heller ikke lige min kop te.
Nej, så er Lars da meget sødere.
- Hvad så? Skal du have en tur? - Ser det ikke lidt vel farligt ud?
- Du kan da bare styre uden om. - Ja, det siger du...
Jo, kom nu.
- Er det ikke sjovt? - Jo Du må godt få denne her.
- Nej, slog du dig? - Nej...
Pas på ...! Pas på!
Bisse!
Jeg kommer snart tilbage!
- Mette? - Ja.
Godaften. Der er noget, jeg gerne vil vise Dem.
Vi tog dem i går, også har jeg kopieret dem her i dag.
Vil det sige, at Drude også var med i går?
- Ja. Vi ringede efter hende. - Blev hun så også beruset?
Nej, jeg havde noget æggepunch fra Tyskland.
Mette troede, det var slik, så hun fik lidt for meget.
Ja, det kan godt være farligt.
Men kan jeg ikke byde dig på noget rigtig whisky? Du kan sidde der.
- Skal du have vand i? Eller cola? - Nej tak.
- Is, måske? - Lad mig bare få den on the rocks.
Du får den on the rocks.
- Skål. Glædelig jul. - Jo tak, i lige måde.
Nå, det er Chivas? Det er også den, jeg køber. Når jeg har råd.
- Det er nu en gave. - Eller Black Label.
- Du drikker ikke amerikansk whisky? - Bourbon? Nej, jeg køber det ikke.
Nå, I sidder nok rigtig og pimper, hvad?
- Er det ikke nogle gode billeder? - Jo. Har du fået noget at spise?
- Ja, en burger En dobbeltburger - Nå, jeg havde ellers lavet pizza.
- Jamen, jeg er ikke sulten. - Vil du så have lidt whisky?
- Nej, jeg vil kun lige smage. - Jeg har desværre ikke æggepunch.
Det har jeg også fået nok af.
- Jeg er ved at få hovedpine igen. - Ja, pas på med det.
- Nå, men du kan godt tåle lidt mere. - Ja tak.
On the rocks.
Skål. Nå, du går ikke i klasse med Mette?
Nej,jeg går på 2. HF. 1.g. er jo altid i et almindeligt gymnasium.
"Copyright Star Studio.”
Ja, det er man nødt til. Ellers kopierer folk bare ens billeder.
Star Studio, det var da et gevaldig fornemt navn.
Ja...Noget skal det jo hedde.
Du har altså virkelig et ...i>studio?
Ja. Inde i byen. Jeg vil gerne være fotograf.
Du er også sådan en slags mannequin, ikke?
Nej, fotomodel. Det er kun noget, jeg gør for pengenes skyld.
Det er et åndssvagt miljø. Og så skal man stå og skabe sig.
- Men der er mange flotte piger. - Ja, men de er fandeme så blæste.
Men nogle er meget begavede. Flere læser på universitetet.
- Ja...Der kan man se... - Jeg gør det kun for pengenes skyld.
Men det er hårdt. Det er et arbejde som alt muligt andet.
- Og så får man sit billede i avisen. - Ja, det vil jeg da godt indrømme.
Der er da en ekshibitionist i os alle. Jeg vil stå bag kameraet.
Men det er altså ikke reklamefoto, jeg vil lave.
- Hvad vil du så lave? - Prøve at se det på en ny måde.
Sådan lidt mere kunstnerisk. Jeg kan godt lide at lave portrætter.
Ligesom det der.
Hvad er det ved portrætter, du godt kan lide?
Det er noget med ligesom at finde en ny sandhed.
Eller en hemmelighed ved en person.
I modsætning til fotograferne oppe på Strøget.
Deres job er at lave en løgn, så man bliver glad for sit eget billede.
Jeg går i seng nu. Jeg har lidt ondt i hovedet.
- Men I kan bare snakke videre. - Jønne skal lige have en whisky til.
- Godnat. - Godnat.
Nå, Jønne, du skal have lidt mere whisky.
Det vil altså sige, du har fundet sandheden om Mette i det billede der?
Ja...
- Eller noget af den. - Ja...
- Ryger du? - Ja tak.
Prøv så at forklare mig, hvad det er for en hemmelighed, du har fundet.
Ja...Det er noget med udtrykket i øjnene på en eller anden måde.
Det er jo ikke noget glansbillede. Så havde jeg lavet det helt anderledes.
Ja...
Jeg synes selv, billedet af Drude er meget bedre.
Hun er meget fotogen.
Flot, bravo, flot! Og en røgring ...!
Det er dejligt at komme et sted, hvor man føler sig velkommen.
- Hvordan mener du? - Fædre kan være helt kulrede.
Jeg oplevede engang en, der løb efter mig med en stegepande.
Med teflon. Den holdt. Men der er også forældre, der reagerer modsat.
De er nærmest beærede over, at man går ud med deres datter
- Ja? - Man ved det jo godt med sig selv.
Ellers ville jeg jo være uærlig. Det er derfor, jeg kan bruges som model.
Det er da helt rigtigt. Jeg ved også med mig selv, at jeg ser godt ud.
- Du tror mig ikke? - Jo, jo.
- Hvad er det for et mærke? - Det er mit karatemærke.
- Nå, du dyrker karate? - Jeg har sort bælte.
- Er det særlig fint? - Ja, det er det bedste.
- Hvad er det, du skriver? En bog? - Du kan da læse. Læs højt.
"Spejlbilledets selveksistens forfølges, -
- fordi sæbeskummet udstyrer jeg et med kvaliteter, der er fiktive."
Ja, videre.
"Alt det hvide skum, som dækker mine stubbe af skæg, -
- som gør mig til en gammel gubbe."
- Kan du skrive med ti fingre? - Nej, men jeg kan skrive hurtigt.
- Prøv. - Du tror, jeg er for beruset?
"Hr. karatemester Jørgen... Hvordan staver du til Huitfeldt?
- H-U-I-T-feldt. - Skriv selv.
H-U-I...Hov...
Huitfeldt.
- Huitfeldt. - Huitfeldt.
Kan du gøre sådan her?
Huitfeldt.
Ind med den der. Sådan.
Så spørger vi lillefingeren...Hvor mange øller kan du drikke i træk?
- Ved at banke sådan op og ned. - Sådan?
Ja, det er søreme fint. Så spørger vi tommelfingeren...
Hvor mange smøger kan du ryge i træk?
Ja, det er fint. Så spørger vi den...
Hvor mange gange kan du løbe op ad trappen i træk?
Sikke en kondi.
Så spørger vi den der...
Hvor mange gange kan du elske i træk?
Huitfeldt.
(hårde tramp i gulvet)
Jønne, vågn op. Du kan ikke ligge her og falde i søvn.
Jønne, kom nu ...!
Vågn op, Jønne ...!
Kom nu, Jønne.
(glas mod gulvet)
Du er da vist gået forkert.
Du må nok hellere trække med din knallert.
- Hjælper det? - Mmm...
- Der er også noget i nakken. - Hovedpine i nakken?
Det kan man godt have.
Så får du ikke mere for den 25-øre. Så står vi lige, ikke?
- Så er det også i dag, vi skal male. - Nej, nu må du have mig undskyldt.
Her har jeg gået og ventet på, at du skulle stå op.
Er du klar over, hvad klokken er? Den er snart halv to.
Jeg har en aftale. Jeg skal gå om fem minutter.
- Skal du hen til Jønne? - Det kan godt være.
Så han kan finde nogle flere hemmeligheder...
Hvad?
Så han kan finde nogle flere hemmeligheder.
- Jeg forstår ikke, hvad du mener. - Nej, det gør du vel ikke...
Som du sidder der og ser sur ud, så har jeg fundet en ny hemmelighed.
Du har fået lidt dobbelthage. Sådan rigtigt pelikan-pludder.
Du skulle da nødig snakke med den karamelrand, du har rundt om livet.
Det er ikke nogen karamelrand. Det er en atlet-fold. Selv du har en.
Og hvad skal jeg sige, hvis Lars spørger efter dig?
Du kan da bare sige sandheden. At jeg står på skøjter.
Må jeg sige, du står på skøjter sammen med Jønne?
Nej, kan du ikke bare nøjes med at sige, jeg står på skøjter?
Nej, kan du ikke nøjes med at sige, du ikke ved, hvor jeg er henne?
Der er ingen grund til at gøre ham ked af det. Vel?
Nej, det er der vel ikke...
Jeg er nu ikke meget for, at du tager ind til ham Jønne.
Nej, slip mig!
- Hvornår kommer du hjem? - En gang i aften.
Og drik nu ikke for meget æggepunch! On the rocks...!
Se, hvad du må låne af mig. Er du så ikke glad?
Han er mig meget imod. Det er ikke bare hans væsen, -
-de er også denne aura af selvgladhed. Øv-ha!
Jeg fatter ikke, at Mette ikke kan gennemskue ham.
- Hun er ellers kvik nok. - Hun er på næsen for den idiot.
- Hvad siger hun selv? - Hun bliver sur over indblanding.
Jeg forstår ikke, du har så meget imod ham.
- Mette må selv gøre sine erfaringer. - Det kan jeg godt sige dig:
Mellem Mette og mig er der nogle bånd eller følelser, -
- der er så stærke, at uafhængig af afstanden vil de altid være der.
Så kommer sådan en Kong Smart og lige skal ordne den. Bare sådan.
Hvad ville du sige, hvis jeg sagde, der mellem min far og mig var bånd, -
- som var så stærke, at ingen kunne komme ind imellem os?
Jamen, din far, han er jo bare en gammel nar.
- Hvor er hun henne nu? - Hun ville ud at stå på skøjter.
Hun er da forlængst vokset fra sine skøjter.
Det vil vise sig. Jeg har også fundet mine gamle skøjter frem.
Det må du altså ikke. Du må søreme lade dem være i fred.
- Du må ikke gå og udspionere dem. - Jeg har da også juleferie.
Jeg kan da ikke se noget galt i, at jeg tager en tur på skøjtebanen.
Det må du selvfølgelig selv om. Jeg synes ikke, du skulle gøre det.
Hvorfor er der aldrig nogen, der har kaldt mig for Jønne?
Hvad sker der?
Vi leger mørkeleg. Mini er den. Jeg har lige ramt ham.
Nå, sådan...
Nej...
Gud, har du været oppe i skøjtehallen?
- Nej. - Nå...
(telefonen ringer)
Kjær Knudsen. Et øjeblik, jeg skal se, om jeg kan finde hende.
Mette! Det er Lars.
Hej.
Nej.
Nej, ikke nu.
Ja. Ja, også Jønne.
Nej, Lars, hold nu op
Det kan godt være.
Ja. Ja, det kan vi godt sige.
Ja, farvel.
- Nej, der er ikke nogen herinde. - Nå, nå
Sig mig, hvem er du egentlig?
Jeg hedder Finn. Jeg er kammerat med Jønne.
- Jeg hedder Jørgen. Jeg bor her. - Nå.
Og det derinde, det er mit soveværelse.
Nå.
Hør, kunne I ikke nøjes med bare at blive nedenunder?
Er I ikke lidt for gamle til det her?
Det er da kun noget, vi gør for sjov.
- Det er altså kun for sjov, I leger? - Ja. Vi leger mørkeleg.
- Hvorfor er Lars ikke med? - Fordi han ikke kan klare Jønne.
- Er Jønne her også? - Ja.
- Hvor? - Et eller andet sted.
(en motorcykel gasses op)
(gråd)
Far, vil du ikke godt gå?Jeg har noget, jeg skal snakke med Lars om.
Jeg har altså virkelig ondt af ham. Han har gået ude i sneen i tre timer.
Så ville han give mig te-potten tilbage, for den ville han ikke have.
For den mindede ham alt for meget om mig.
Så syntes jeg også, han skulle have sit sølvhjerte tilbage, -
- men det ville han ikke have.
Men far, jeg har virkelig ondt af ham. Faktisk kan jeg godt lide ham.
Jeg kan godt huske alle de gaver, der vandrede frem og tilbage.
Du skal se, I finder nok ud af det. Så kan han jo få sin tepotte igen.
Hvorfor kan man ikke også bare nøjes med at være gode venner?
Hvorfor skal det være så alvorligt?
Jeg gider ikke sidde og se ham dybt i øjnene i timevis.
- Jeg kan nu godt lide Lars. - Det kan jeg også godt.
Han er bare så umoden.
- Gør jeg det galt? - Du holder den, som var det en økse.
Den skal ligge i håndleddet.
- Du maser mig med din tykke vom. - Nå...
Og så synes jeg, du skulle få gjort noget ved din paradentose.
Og du kunne godt tage at gå på slankekur.
Så man kan være bekendt at vise dig frem.
Du taler, som om vi havde været gift i 20 år.
Gud, der er Jønne! I nattøj.
Og der er han i undertøj. Prøv lige at se, far.
- Der står han i nattøj. - Ja, det er da ham.
Så skal du bare se her. Der står han i undertøj.
Ja! ja! det er nogle rigtig kække drenge.
Og på den anden side er der flæskekød.
(telefonen ringer)
- Ja, det er Mette. - Kjær Knudsen.
Nej, gud, hvor skægt. Hej. Jeg står lige med et billede af dig.
Ja, du ståri undertøj. Du har nogle pæne ben.
På den anden side er der svinekam med spæk. Og en hel skinke til 13,95.
Vent lige lidt. Jeg går lige nedenunder og tager den.
Ja, så er jeg her. Nej, lige et øjeblik.
Far! Far!
Far, jeg bliver altså nødt til at gå nu. Jeg har en aftale.
Det synes jeg er skidt. Nu er vi lige i gang.
Det kan jeg godt se, men det er en gammel aftale.
Og det har ikke spor med Jønne at gøre. Det har det virkelig ikke.
Men jeg skal nok hjælpe i morgen. Det lover jeg.
Men Mette, hør lige her. Kunne du ikke tage ud og besøge mor?
- Du har ikke været der siden jul. - Jo, det skal jeg nok.
Men det kan ikke blive før en gang i eftermiddag.
Hvis du ikke skal over til ham der Kong Smart, hvor skal du så hen?
Jeg er 16 år, og jeg skal ikke stå til regnskab for, hvor jeg går hen.
Jeg spørger jo bare af interesse.
Jamen, du har en irriterende måde at spørge på.
Det må du undskylde.
Det er måske gået op for dig, at jeg ikke er så meget for din ven, Jørgen.
Ja, det er, fordi han ikke har akademiske ambitioner.
Det har ikke spor med det at gøre. Det er, fordi han er en charlatan.
Jeg er faktisk ret skuffet over, at du ikke kan gennemskue ham.
Jeg synes, han har en usædvanlig kedelig karakter.
Nå.
For øvrigt synes jeg godt, du kunne tage at være lidt mere blufærdig.
Og ikke rende splitternøgen rundt i huset.
Det er fandeme ikke let, når du står og glor!
- Nej, dav. - Goddag. Er Mette her?
- Nej. Skulle hun være det? - Nej. Må jeg komme ind et øjeblik?
Ja, naturligvis.
- Goddag. - Goddag.
Er der ikke et sted, vi kan tale sammen under fire øjne?
- Jo. - Jeg skulle alligevel også af sted.
- Jeg har en kop kaffe, hvis... - Nej tak.
Hvad er meningen med det her?
Det er kriminelt at lokke mindreårige piger op og drikke dem fulde -
- og så tage pornografiske billeder af dem. Det tror jeg er kriminelt.
Jamen, det er ikke pornografiske billeder. Det er det ikke.
Ikke det? Hvad er det så, om jeg må spørge?
Hvad er det her? Hvad er det så?
- Nej, det er ikke pornografi. - Nå. Så må du have mig undskyldt.
Det er måske kunst? Det er det, du mener med at finde hemmeligheder?
Jeg er virkelig ked af, at du opfatter det sådan.
For det er en kendt sag, at skal man tage et godt portrætbillede, -
- så skal modellen sidde i bar overkrop.
Det er den eneste måde, man kan få nøglebenene med på.
- Man beskærer det bagefter - Men de er jo ikke beskåret.
Nej Men jeg betragter heller ikke den nøgne krop pornografisk.
Det kan være ret ligegyldigt. Du kan sælge dem for 500 til Ekstra Bladet.
Og så er de ligeglade, om du kalder det kunst eller pornografi.
Jeg vil godt give dig 500 kroner, hvis du så giver mig de negativer.
Og dem skal jeg ikke have nogen penge for.
Men jeg er virkelig ked af, at du opfatter det sådan.
Og hvis du ser på billederne, så er Mette ikke beruset.
Jeg har ikke så meget lyst til at kigge på de billeder.
Mette er heller ikke mindreårig.
Ikke rent juridisk, men når man kommer i et hjem, -
- overholder man husets orden. Og hos os er Mette mindreårig.
Nå, hvordan går det så?
Jo tak, det er det samme. Jeg keder mig lidt.
- Der sker jo ikke så meget her. - Nej...
Hvordan går det med maler-arbejdet? Mette har lidt dårlig samvittighed.
Det går lidt langsomt, men det bliver da pænt.
Mette vil godt op og besøge Liselotte i nogle dage. I Ålborg.
- Hvad er det for en Liselotte? - Vi har gået i klasse sammen.
Før vi kom på gymnasiet. Hun er flyttet til Ålborg.
- Er det også en, Drude kender? - Ja, vi har jo gået i klasse sammen.
Og så ville hun komme hjem igen på torsdag. Til nytårsaften.
- Har du fået en god plads? - Ja, jeg har reserveret.
- Hvornår er du tilbage? - Torsdag 14.07.
- Godt, så kommer jeg og henter dig. - Ja tak.
- Hvornår er du deroppe? - Om halvanden time, tror jeg.
- Nå, nu kører det. Hils deroppe. - Ja, det skal jeg nok.
- Hils mor. - Ja,ja.
Kan du have det?
Hvad så med dig? Skal du i byen, eller vil du med tilbage, eller hvad?
Jeg ved ikke rigtig... Nej, jeg vil godt med tilbage.
Sig mig, hvad skete der egentlig den aften hos Jørgen Huitfeldt?Juledag?
Der skete ikke andet, end at han tog nogle billeder af os.
Og så fik vi noget æggepunch.
Og Mette blev noget fuld.
- Og så tog vi en taxa hjem. - Hvorfor var du egentlig med?
Fordi Mette ringede efter mig. Hun ville ikke tage derind alene.
Javel...Og så tog han nogle billeder af Mette med bare bryster
Ja. Det er noget med, at det er den bedste måde at tage portrætter på.
Ja, det har jeg også hørt.
For at spørge dig lige ud: Har Mette været i seng med Jørgen Huitfeldt?
Nej. Det kan jeg godt sige med sikkerhed. Det har hun ikke.
Det ville hun helt bestemt have fortalt mig.
Der blev ikke taget billeder af dig med bare bryster?
Næ. For jeg har ikke nogen.
Hvad med Mini, den lille Casanova? Får han sin vilje?
- Nej, jeg er standhaftig. - Det er godt. Bare hold ud.
- Han er ikke nogen dårlig fotograf. - Nej, men han er en sjuft.
- Hun har nu et sødt smil. - Men hvem er det, hun smiler til?
Ja, ja, Jørgen, du må se i øjnene, at hun også lever sit eget liv.
Det er vi da enige om.
Men jeg vil bare håbe, at hun næste gang vælger med lidt større omhu.
- Hvorfor siger du næste gang? - Fordi...Det med Jønne er forbi.
Det bliver der ikke mere af. Det er stensikkert.
- Han er ikke smuttet med til Ålborg? - Nej, det er umuligt.
- Nej, det er et overstået kapitel. - Hvorfor er du så sikker på det?
Fordi Jeg var selv nede på banegården.
- Nå. - Du taler, som om du ved noget.
Nej, jeg ved ingenting. Jeg gætter bare.
Det kan da godt være, jeg tager fejl.
Farvel.
- Mette? Er det dig? - Ja.
Hvorfor kom du ikke og hentede mig?
Det havde jeg da helt glemt. Det må du undskylde. Jeg har bare malet.
Jeg tog en taxa.
- Nå, har du haft en god tur? - Ja.
Du er godt klar over, at jeg skal på diskotek i aften, ikke?
Sammen med de andre. Det er en ældgammel aftale.
Vi skulle have været ovre hos Mini, men de skal have gæster.
Du kunne godt være oppe hos mor. Nu har hun ligget deri to måneder.
Det har jeg snakket med mor om. Det er hun ikke spor ked af.
Vi har også bestilt billetter for længst. De koster 100 kroner stykket.
Det var fandeme dyrt.
Og det er ikke engang sikkert, vi kan komme ind. Man skal være over 18.
- Du skal være sammen med Drude? - Ja. Og Mini og Lars.
Vi får det skideskægt.
- Men ikke Jønne? - Det ved jeg ikke noget om.
- Nå, men jeg går op og maler videre. - Ja.
Skal jeg ikke have lov at tænde den?
- Jeg troede, du var standhaftig. - Nytårsaften må jeg godt.
- Vil du have lidt mere? - Nej tak. Jeg har fået nok.
Lidt til kan du godt tåle.
- Er du træt? - Lidt.
- Hvad koster det? - 100 kronen'. Men der er fuldt hus.
- Kan man ikke komme ind senere? - Jo, efter to.
- Så er der plads til to til. - Der er fuldt hus. Efter to.
- Hvad koster det så? - 100 kroner.
Må jeg se efter min datter? Jeg kommer ud igen.
Det kan enhver sgu da sige.
Hun er under 18. Det er forbudt overhovedet at lukke hende ind.
Okay, hvis du slipper et depositum på 100 kroner.
Hold kæft, det er sgu da svindel. Min datter er også derinde. Hun er 11 år.
Hvad fanden, mand, er det ikke Mettes far?
Godt nytår.
Kan du ikke kende mig?
"Og det derovre, det er mit soveværelse."
Hej, Jønne! Jønne!
Nej, hvor skægt. Godt nytår. Det er Søsser. Det er Mettes fan'.
Mette sidder lige derovre.
- Jønne, er det ikke en fin hat? - Tak for lån.
- Nå, der har vi nok Mini-casanova. - Hvem er det?
- Det er da dig. - Nå Har du set her?
Ja, den er søreme dygtig.
Må jeg få en flaske champagne og fem glas?
Hvad så her?
300 kroner.
Nej, for helvede ...!
Så er der champagne til alle. Godt nytår
Ja, hvem vil have?
- Jeg skal ikke have noget. - Nå
Men Drude, du vil da godt have noget champagne?
- Ja tak. - Godt.
Ja, værsgo at tage, hvem der vil have.
Skål, alle sammen. Godt nytår.
- Skål. - Skål.
Nå, men I vil måske også have noget champagne. Kom og sid ned.
- Nå, har du drukket op? - Ja.
Så kan Søsser få det her. Og Jønne laver selv et glas.
On the rocks...
- Skål. - Skål.
- Kan I lide det? - Ja, det smager godt nok.
Mette, for helvede. Det er da for åndssvagt. Jeg holder lige herhenne.
Slip mig! Slip mig, for helvede!
Slip mig...!
(telefonen ringer)
Ja, det er Mette.
(telefonen ringer)
Jeg skal nok tage den.
Ja, det er Mette. Dav.
Hvad siger du?
Lige et øjeblik.
...da ikke noget som helst. Det er dig, jeg er vild med.
Vil du ikke godt komme herind? Jeg savner dig helt fantastisk.
Har du ikke også lyst til at være sammen med mig? Hvad, Mette?
- Jo. - Så kom. Jeg kan hente dig.
Jeg kan ikke. Jeg forstår ikke, hvorfor du opfører dig sådan.
Det er, fordi jeg prøver at slå dig ud af hovedet.
- Hvorfor gør du det? - På grund af balladen med din far.
- Hvad for en ballade? - Alt det med billederne.
Mette, jeg savner dig fandeme. Kan du ikke komme ind til mig?
- Har min far været inde hos dig? - Ja. Han påstod, jeg var kriminel.
Mette, jeg savner dig fandeme. Jeg bliver sgu helt ked af det.
Kan du ikke komme ind ti! mig? Hvad, Mette?
Er du der? Hallo? Mette?
- Jeg ska! nok komme. - Du lover det.
Far!
Far?
Er du herinde?
Hvorfor sidder du i mørke?
Det var Drude. De er taget over til Mini. De spurgte, om jeg kom.
Ja, det er udmærket, men du bliver hjemme. Du har været i byen.
Klokken er over et, og du kan ikke blive ved med at farte rundt.
Det er kun ovre hos Mini.
Om det er hos Mini, eller hvor det er, det er flintrende ligegyldigt.
Nytårsaften er forbi, og du bliver hjemme.
Men alle de andre er deroppe.
Godt. Hvis jeg må køre dig derop, så er det i orden.
Mette, det er jo løgn. Det var jo ikke Drude, der ringede.
Sig mig, hvor langt er du efterhånden kommet ud?
Har du siddet og lyttet til min samtale?
Fy for satan, det havde jeg alligevel ikke troet om dig.
Jeg er simpelthen så glad, fordi du kom.
Det er virkelig det bedste, der kunne ske for mig.
Er du ikke også glad, fordi du kom herind? Hvad, Mette?
Det er selvfølgelig ikke derfor, men jeg har lige vundet en kasse bajere.
Du er da ikke sur?
Det er selvfølgelig ikke derfor Vel, Mette?
Jeg er virkelig enormt vild med dig.
Vi skal selvfølgelig dele den.
Du betyder virkelig enormt meget for mig.
Jeg er altså nødt til at gå nu. Jeg tør ikke blive her.
Det kan godt være, jeg opfører mig tåbeligt og nedværdigende.
Men det er svært at skulle indstille sig på, at du er ved at være voksen.
Her gik man og troede, at man skulle passe på dig. Og så er det forkert.
Jeg syntes, der var så meget, du kunne blive sparet for.
Jønne er noget af det dummeste og mest selvoptagede, jeg har oplevet.
Hvad nu?
Og ham der Jønne skal ikke have lov til at være den første.
Det er nu alligevel ham, man husker.
Nej, far, det kan du da ikke mene.
Det er da over et år siden.
Det var da Mini. På lejrskolen.
- Mini? - Ja.
Nå...
- Det skete der jo ikke noget ved. - Næ. Du ligner stadig en skrubtudse.
Nå...Ja...
- Godnat. - Godnat.